EBH skal redegøre Inden kl. 14.00 skulle EBH Fonden blandt andet redegøre for, hvorfor den lånte to milliarder kr. uden at få tilladelse til det. EBH Fonden skulle også svare på, hvordan den havde sikret sig, at bestyrelsen i fonden ikke var inhabile, når de behandlede spørgsmål om EBH Bank. - Fondens bestyrelse er nemlig den samme som i banken. Den 24. november - dagen efter fondens anden tidsfrist udløb - sagde formanden for de to bestyrelser, Egon Korsbæk , til TV2/NORD, at han er overbevist om, at bestyrelserne har handlet korrekt. Overholdte frist nr. tre Erhvervs- og selskabsstyrelsen modtog i dag, umiddelbart inden tidsfristens udløb, EBH Fondens svar på spørgsmålene. Styrelsen skal nu kigge nærmere på svarene, før de beslutter, om offentligheden også kan få svar på spørgsmålene. Erhvervs- og Selskabsstyrelsen har i alt udsat tidsfristen to gange udover den oprindelige frist, eftersom EBH Fonden ikke overholdte dem.

Referat:
Erhvervs- og Selskabsstyrelsen har givet fonden bag EBH Bank en tidsfrist indtil i dag kl. 14 til at svare på en række kritiske spørgsmål.